לאנס

לַאנְס (בצרפתית: Lens) היא קומונה במחוז פה-דה-קאלה שבצפון צרפת. ב-2020 התגוררו בה 32,458 תושבים. באזור התעשייתי של לאנס, הכולל את הפרברים ואת העיר דואה, מתגוררים למעלה מחצי מיליון תושבים.

==גאוגרפיה==
לאנס ממוקמת במישור ארטואה על גדות תעלת דל, כ-200 ק"מ צפונית לפריז, בין ליל מצפון ואראס מדרום. היא נמצאת על ציר כבישים מהירים: פריז - ליל וקאלה - ריימס. קו הרכבת TGV מחבר אותה עם פריז (שעה ועשר דקות). בסביבותיה נמצאים מרבצי פחם שהפכו אותה לעיר תעשייתית.

==דמוגרפיה==
עקב גילוי מרבצי פחם בסביבותיה, לאנס הפכה מעיירה בת 2,436 תושבים ב-1803 לעיר בת 31,812 תושבים ב-1914. במלחמת העולם הראשונה הייתה העיר בקו החזית, ויותר ממחצית התושבים נמלטו ממנה. אחרי המלחמה חלה בעיר התפתחות כלכלית מואצת שבעקבותיה גדל מספר התושבים פי שלושה: (מ- 14,259 ב- 1921 ל-42,733 ב- 1962). אולם, מאז 1962 אוכלוסיית העיר נמצאה במגמת ירידה ועד 2006 העיר איבדה כשישית מתושביה.

{| align="center" rules="all" cellspacing="0" cellpadding="4" style="border: 1px solid #999; border-right: 2px solid #999; border-bottom:2px solid #999; background: #f3fff3"
|+ style="font-weight: bold; font-size: 1.1em; margin-bottom: 0.5em"| אוכלוסיית לאנס <small>(מקור: 1=[http://www.recensement.insee.fr/searchResults.action?zoneSearchField=&codeZone=62498-COM Lens sur le site de l'Insee]}})</small>
|-style="background: #ddffdd"
! 1803 !! 1836 !! 1841 !! 1848 !! 1851 !! 1856 !! 1870
|-
| align=center| 2,436 || align=center| 2,561 || align=center| 2,673 || align=center| 2,807 || align=center| 2,447 || align=center| 3,341 || align=center| 7,738
|-style="background: #ddffdd"
! 1910 !! 1914 !! 1921 !! 1926 !! 1931 !! 1936 !! 1946
|-
| align=center| 27,714 || align=center| 31,812 || align=center| 14,259 || align=center| 30,099 || align=center| 33,513 || align=center| 32,730 || align=center| 34,342
|-style="background: #ddffdd"
! 1954 !! 1959 !! 1962 !! 1968 !! 1975 !! 1982 !! 1990
|-
| align=center| 40,753 || align=center| 41,547 || align=center| 42,733 || align=center| 42,019 || align=center| 40,281 || align=center| 38,307 || align=center| 35,278
|-style="background: #ddffdd"
! 1999 !! 2006 !! - !! - !! - !! - !! -
|-
| align=center| 36,823 || align=center| 35,583 || align=center| - || align=center| - || align=center| - || align=center| - || align=center| -
|}

==היסטוריה==
ייסודה של העיר לוטה בערפל, אך מטבעות מתקופת השושלת המרובינגית שנמצאו בסביבותיה מעידים על כך שהיה במקום יישוב רומאי בשם לנה קאס (כנראה קאסטרום - מילה המציינת מחנה צבא או בניין מבוצר), וכנראה מכאן השם לאנס.

ב-1526 עברה העיר לידיו של מלך ספרד, בהיותה חלק של ארצות השפלה הדרומיות. ב- 20 באוגוסט 1648 התחולל במקום קרב לאנס שבו לואי השני דה בורבון, נסיך דה קונדה ניצח את צבא ספרד - מה שסימן את המשך שקיעתה הצבאית של ספרד באירופה. בעקבות ניצחון זה וניצחונותיו של המרשל טורן, הקרדינל מאזארן חתם על הסכמי שלום וסטפאליה שבהם זכתה צרפת למעמד של מעצמה מדרג ראשון באירופה.

לאנס ב-1917
במלחמת העולם הראשונה העיר סבלה קשות. היא הייתה בידי הגרמנים מ-1914 עד 1918 ושימשה כמרכז אספקה חשוב של הצבא הגרמני. לא רחוק מהעיר נערך קרב רכס וימי. במהלך המלחמה הומטרו עליה פגזים רבים שבחלקם הגדול לא התפוצצו - מה שהיווה סכנה בתקופת השיקום שלאחר המלחמה. לפני שנסוגו, הגרמנים שרפו והחריבו את כל מכרות הפחם שנמצאו בסביבות העיר. השתוללה בעיר גם מגפת השפעת הספרדית שגבתה מחיר יקר בחיי אדם. העיר סבלה גם במלחמת העולם השנייה אם כי במידה פחותה.

==כלכלה==
ב-1849 התגלו מרבצי פחם בעומק של 150 מטר ביער שבסביבות העיר. ב-1853 הוקמה חברת לאנס שקיבלה זכות בלעדית לניצולם, ולאנס החלה להיות מרכז תעשייתי חשוב שהתבסס על מכרות פחם ועל שאיבת נפט. אולם, במלחמת העולם הראשונה כלכלת העיר נפגעה קשות כאשר הגרמנים החריבו את כל מכרות הפחם לפני שנסוגו. פגזים שלא התפוצצו נשארו בשטח והקשו על תהליך השיקום שלאחר המלחמה. כלכלת העיר סבלה גם במלחמת העולם השנייה, אם כי במידה פחותה.

ניצול מכרות הפחם נפסק לחלוטין ב-1990, ומאז עברה העיר תהליך של גיוון הפעילות התעשייתית. כיום קיימות בעיר תעשיות טקסטיל ומטלורגיה (בעיקר ייצור דוודים וחוטי מתכת), ייצור מכוניות ועיבוד מזון.

שלוחה של אוניברסיטת ארטואה (שנוסדה ב-1992 ושמרכזה בעיר אראס) נמצאת בלאנס.

קבוצת הכדורגל של העיר, "רסינג דה לאנס", זכתה באליפות צרפת ב-1998. אצטדיון פליקס בולאר, שאירח אחדים ממשחקי גביע העולם בכדורגל באותה שנה, נמצא בלב העיר.

==קישורים חיצוניים==

* 
* 

==הערות שוליים==

*
קטגוריה:נור-פה דה קאלה: ערים
קטגוריה:או-דה-פראנס: ערים